Lav et referat af nedenstående tekst:

Tekst:
Spændingen blev udløst på en fantastisk fredag i den nordjyske rumvirksomhed GomSpace. Klokken 15 fredag eftermiddag var der kontakt til den danske minisatellit, som fredag morgen blev sendt ud i rummet. - Det er en stor dag, siger Dan Ulrich, teknisk chef ved GomSpace. GomSpace har udviklet satellitten i samarbejde med DTU Space og det danske forsvar. Satellitten er udstyret med et kamera, der skal i aktion over Arktis-området. - Den skal bruges til at finde ud af, om Danmark kan bruge små satellitter til at lave overvågning i det arktiske område, siger Niels Buus, administrerende direktør ved GomSpace. Rumeventyr i vente Satelitten er ikke større end en rygsæk og vejer kun otte kilogram. - I forhold til størrelse og omkostninger ved udvikling, så er det nok den største forskel, vi har set, i forhold til traditionelle satellitter, siger projektleder Per Koch fra GomSpace. Det har taget GomSpace omkring halvandet år at udvikle satellitten. Fredag morgen klokken 08.51 blev den sendt ud i sin bane cirka 500 kilometer over jorden. Satellitten er den syvende, GomSpace har sendt ud i rummet. Hvis Arktis-projektet bliver en succes, kan endnu større rumeventyr vente ude i fremtiden. - Vi håber på, at denne teknologi kan bruges inden for forsvaret, fordi den kan laves enormt billigt i forhold til de konventionelle løsninger, men vi håber også, at vi kan lave en stor virksomhed inden for rumfart i Danmark, siger Niels Buus. Satellitten koster 11,7 millioner kroner.

Referat:
Det danske forsvar har fredag for første gang sendt sin egen satellit ud i rummet. Det nordjyske firma GomSpace har været med til at udvikle satellitten, og derfor blev opsendelsen fulgt tæt i Aalborg.